אילי עלמני

אילי עלמני (נולדה ב-9 בינואר 1994) היא זמרת, מדבבת ושחקנית תיאטרון ישראלית.

== ביוגרפיה ==
עלמני גדלה באלפי מנשה וכיום מתגוררת בתל אביב. למדה בתיכון כצנלסון בכפר סבא במגמת מוזיקה.

בשנת 2011 השתתפה במשלחת הקרוואן של תנועת הצופים העבריים לארצות הברית.

בצבא שירתה בלהקה צבאית בחיל חינוך ייצוגי. מטעם הצבא התנדבה בארגון ה-FIDF במקסיקו, ובצפון ארצות הברית.

בשנת 2020 סיימה עלמני בהצטיינות לימודי משחק ותיאטרון בבית צבי. כמו כן, היא בוגרת לימודי משחק מול מצלמה של "טכניקה" ובוגרת קורס דיבוב בהנחיית יפה גבאי.

עלמני זכתה לחשיפה בינלאומית ראשונה כשייצגה את ישראל וזכתה בשנת 2019 במקום השני בתחרות הפופ הבינלאומית "סלביאנסקי בזאר" בבלארוס, ויטבסק.

=== בתיאטרון ===
תיאטרון השחר: עלמני גילמה את זוהרה במחזה "צבע המים" בבימויו של איציק צדיק בין 2020–2022.

תיאטרון הספרייה: בשנים 2021–2022 שיחקה ב"עוד סיפור אחד של אהבה", ערב משיריו של עוזי חיטמן, בבימוי אבישי בן גל.

בשנת 2021 שיחקה בהצגה "מרוב אהבה" בבימוי של עידו רוזנברג ושיחקה בתיאטרון באר שבע בהצגה "עוד טיפה" בבימויה של עדינה חיימיס.

בשנת 2022 שיחקה במופע "חיים בסרט" מבית תיאטרון הספרייה, במופע "בואו נדבר OCD", במחזמר "עמירם" שעלתה בתיאטרון הבימה בתפקיד נילי ובימויו של יותם קושניר, במסגרת חג המחזמר 2021 וזכתה בפרס לזכר נאוה סמל – על השחקנית הטובה ביותר לשנת 2021. באותה שנה הצטרפה לצוות השחקנים של הבימה. תפקידה הראשון היה בהצגה "בוסתן ספרדי" בתפקיד ויקטוריה, בבימויו של צדי צרפתי. במקביל שיחקה בהצגה "עוד חוזר הניגון", בימוי משה קפטן. השתתפה במחזמר משיריה של נעמי שמר "סימני דרך", בימוי משה קפטן.

"תיאטרון השעה": החל משנת 2022 משחקת את עדן בהצגה "חלומות של אחרים", בימוי משה קפטן.

"התיאטרון הארצי": משחקת במחזמר "הלהקה" בתפקיד מלי מאז העלאתו בשנת 2022 בבימויו של צדי צרפתי.

בשנת 2022 שיחקה במחזמר "רנט" שעלה במרכז ענב בתפקיד מימי בבימוי של אבישי בן גל ושחר פרץ. באותה שנה נבחרה לגלם את דנה במחזמר "השנה היפה בחיי" פרי עטו של אוהד חיטמן ובבימויו של משה קפטן, בתיאטרון הבימה ותיאטרון חיפה.

בדצמבר 2022 השתתפה במופע "טעות בליהוק" – ערב שירי מחזות זמר מאת עמית רייס בתיאטרון הלאומי הבימה.

החל משנת 2023 מגלמת את רחל במחזמר "קזבלן" של תיאטרון הבימה ותיאטרון השעה הישראלי בבימויו של אלדר גרויסמן.

ביוני 2023 השתתפה במופע "ויוה לה דיוה" – הצדעה לדיוות הגדולות מבית "טעות בליהוק" ותיאטרון המשולש.

החל מיולי 2023 משתתפת במחזמר "לילות ברודוויי" בתיאטרון הבימה.

משנת 2024, משחקת את יפה ירקוני בגיל 20 במחזמר "האמיני יום יבוא".

=== דיבוב ===
בשנת 2022 דיבבה את מוכרת הפרחים ועשתה קולות רקע בסרט "מכושפת 2" אשר הופץ בדיסני+.

בשנת 2023 שרה את שיר הנושא ושיר הסיום בסרט "טרזן וג'יין", אשר הופץ לראשונה בדיבוב עברי בדיסני+. בהמשך השנה דיבבה את לורה בסדרה "צוות פיירבאדס" ששודרה בערוץ דיסני ג'וניור, כמו כן דיבבה את מלה בסרט הלייב אקשן "בת הים הקטנה" ומדבבת את "אשא" בטריילר לסרט "המשאלה" של דיסני, בנובמבר 2023 יצאה הסדרה “ארין וארון” בנטפליקס בה היא מדבבת את ארין, הדמות הראשית.

=== מוזיקה ===
בשנת 2016 העלתה את המופע "אילי ואליה" בתיאטרון תמונע בתל אביב בשיתוף עם הכותב והמלחין אליה רוסיליו.

בשנת 2020 עם פרוץ הקורונה עלמני החלה להעלות ליוטיוב סדרת סרטונים בשם "live בסלון" ובהם היא עושה קאברים לשירים.

החל מתקופת הצבא עלמני נמצאת בהרכב מוזיקלי בשם "החברה הטובים" של המלחינה והיוצרת נורית הירש והיא ממשיכה בו עד היום גם כאזרחית.

בפברואר 2023 השתתפה ב"פרוייקתרגום" של דורון רכליס.

בנוסף השתתפה במופעי מחוות בתיאטרון הלאומי הבימה ובצוותא.

==מחזות זמר==
{|class="wikitable"
|-
! מחזמר !! תפקיד !! במאי !! תיאטרון !! שנה
|-
| האמיני יום יבוא
| יפה ירקוני (בצעירותה)
| אלדר גוהר גרויסמן
| תיאטרון הבימה
| 2024
|-
| לילות ברודוויי
| סאלי בולס / ולמה קלי
| מירי לזר ואביחי חכם
| תיאטרון הבימה
| 2023
|-
| השנה היפה בחיי
| דנה
| משה קפטן
| תיאטרון הבימה
| 2022
|-
| קזבלן
| רחל
| אלדר גרויסמן
| תיאטרון הבימה
| 2022
|-
| רנט
| מימי מרקז
| אבישי בן גל ושחר פרץ
| מרכז ענב לתרבות
| 2022
|-
| הלהקה
| מלי
| צדי צרפתי
| תיאטרון ארצי
| 2022
|-
| חלומות של אחרים
| עדן
| משה קפטן
| תיאטרון השעה הישראלי
| 2022
|-
| עוד חוזר הניגון
| רבקה זהר
| משה קפטן
| תיאטרון הבימה
| 2022
|-
| עמירם
| נילי
| יותם קושניר
| חג המחזמר
| 2021
|-
| בוסתן ספרדי
| ויקטוריה
| צדי צרפתי
| תיאטרון הבימה
| 2021
|-
| עוד טיפה
| ירדן
| עדינה חיימיס
| תיאטרון באר שבע
| 2021
|}

==קישורים חיצוניים==

* [https://youtu.be/tIiM0OqTxOE ביצוע ראשון בסלבנסקי באזר]
* [https://youtu.be/-0Zco0-QTPA ביצוע גמר בסלבנסקי בזאר]
* [https://www.shaham.org.il/actors-index/9278/עלמני_אילי מידע על השחקנית] באתר שח"ם – ארגון השחקנים והשחקניות בישראל
* [https://perrykafri.com/9744-2/ אילי עלמני] באתר של פרי כפרי
* * [http://archive.habima.co.il/personPage/?itemId=4290 אילי באתר הבימה]
* 

קטגוריה:שחקניות תיאטרון ישראליות
קטגוריה:זמרות ישראליות
קטגוריה:מדבבות ישראליות
קטגוריה:בוגרות תיכון כצנלסון
קטגוריה:בוגרי תיכון כצנלסון
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:חברות להקת חיל החינוך
קטגוריה:בוגרות בית צבי
קטגוריה:בוגרי בית צבי
קטגוריה:אלפי מנשה: אישים
קטגוריה:ישראליות שנולדו ב-1994
קטגוריה:ישראלים שנולדו ב-1994